Dubban 'yan Venezuela sun tsere zuwa Spain - Turai - RFI
Venezuela Tattalin Arziki Spain Amurka Majalisar Dinkin Duniya
Daga Nura Ado Suleiman wanda aka wallafa 10-02-2019 Wanda aka canza zuwa 10-02-2019 A 08:54
Dubban 'yan Venezuela sun tsere zuwa Spain don gujewa rikicin Siyasa. OrissaPOST
Rahotanni daga Venezuela sun ce dubban ‘yan kasar sun tsere zuwa Spain, don gujewa rikicin siyasar da ke barazanar juyewa zuwa kazamin rikici, tsakanin shugaba Maduro da jagoran ‘yan adawa Juan Guaido da kasashen Turai ke marawa baya a matsayin shugaban rikon kwarya.
Ma’aikatar kididdigar Spain ta ce a halin yanzu, ‘yan kasar Venezuela kimanin dubu 255 ne suka shiga kasar.
Sai dai wata majiya da kungiyar ‘yan Venezuela mazauna kasashen ketare ta ce yawan wadanda suka tsere zuwa Spain din zai iya kaiwa dubu 300, idan aka hada da wadanda suka ketara cikin kasar babu izni.
A halin da ake ciki Amurka ta mikawa kwamitin tsaron majalisar dinkin duniya kudurin tilasta shigar da kayan agaji cikin Venezuela, wadana shugaba Maduro ya sha alwashin hanawa, sai kuma tilasta shirya sabon zaben shugaban kasar.
Zan iya baiwa sojin Amurka izinin …